Diari Oficial de la Generalitat Valenciana


Sumari del DOGV 2975, del 21-04-1997 (1997/905150)

Ajuntament d'Albatera. Convocatòria d'una plaça de treballador/a social.
------------------------------------------------------------------------

### Dades del document

Número de DOGV
:   2975

Data del DOGV
:   21-04-1997

Secció del DOGV
:   I. DISPOSICIONS GENERALS

Número del document
:   1997/905150


Data del document
:   26-12-1996

Organisme emissor


Tipus de document
:   Convocatòria

Descriptors 

:   * Albatera
    * concurs administratiu
    * servei social
    * administració local
    * treballador social

Ajuntament d'Albatera. Convocatòria d'una plaça de treballador/a social.  
CONVOCATÒRIA [97/Q0843]  
L'Ajuntament d'Albatera, en la sessió plenària del dia 16 de gener de 1997, va acordar la convocatòria d'oposició lliure per a cobrir una plaça de treballadora social, vacant a la plantilla d'aquesta corporació, i inclosa en l'oferta d'ocupació pública per a l'any 1996.  
Bases  
Primera. Plaça objecte de la convocatòria  
De conformitat amb el que es disposa en els articles 91 i 100 de la Llei 7/1985, de 2 d'abril, Reguladora de les Bases de Règim Local, i en els articles 171 i 172 del Text Refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, es convoquen proves selectives per a cobrir una plaça de treballadora social, vacant a la plantilla d'aquest ajuntament, dins de les places de personal laboral i inclosa en l'oferta d'ocupació pública d'aquesta corporació per a l'any 1996.  
La plaça de treballadora social es troba enquadrada dins del grup 2 de cotització a la Seguretat Social.  
Segona. Requisits dels aspirants  
I. Per a poder participar en l'oposició convocada, els aspirants hauran de reunir els requisits següents:  
a) Tenir la nacionalitat espanyola.  
b) Tenir complits 18 anys i no excedir d'aquella en què falten menys de 10 anys per a la jubilació forçosa. A l'efecte de l'edat màxima per al seu ingrés es compensarà el límit amb els serveis prestats anteriorment a l'administració local, qualsevol que siga la naturalesa d'aquests serveis.  
c) Estar en possessió del títol de Diplomat en Treball Social.  
d) No patir cap malaltia o defecte físic o psíquic que impedisca el desenvolupament de les funcions de la plaça a què s'opta.  
e) No haver sigut separat, mitjançant expedient disciplinari, del servei de cap administració pública.  
f) No estar inhabilitat per a l'exercici de les funcions públiques, professió o ofici, per sentència ferma.  
g) No estar sotmés en cap de les causes d'incapacitat específica, d'acord amb la normativa vigent.  
II. Tots els requisits hauran de complir-se en l'últim dia del termini de presentació d'instàncies i mantenir-se durant tot el procés selectiu. En aquest sentit, es podran efectuar les comprovacions oportunes fins arribar a la presa de possessió.  
III. De conformitat amb el que s'estableix en l'article 38.3 de la Llei 30/1982, de 7 d'abril, d'Integració Social del Minusvàlid, les persones amb minusvalidesa s'admetran amb igualtat de condicions amb els altres aspirants.  
Tercera. Sol·licituds  
1. Les persones que desitgen prendre part en aquestes proves selectives, ho sol·licitaran en una instància adreçada a l'alcalde-president de l'Ajuntament, en la qual manifestaran que compleixen totes i cada una de les condicions o requisits exigits en la base segona, i que es comprometen a jurar o prometre en consciència i pel seu honor a complir fidelment les obligacions del càrrec amb lleialtat al rei i guardar i fer guardar la Constitució com a norma fonamental de l'estat.   
III. Les bases de la convocatòria i els annexos a aquestes es publicaran en el Butlletí Oficial de la Província i en el Diari Oficial de la Generalitat Valenciana. L'anunci-extracte de la convocatòria es publicarà en el Butlletí Oficial de l'Estat.  
IV. El termini de presentació d'instàncies serà de 20 dies naturals, comptadors des de l'endemà de la publicació de l'anunci-extracte de la convocatòria en el Butlletí Oficial de l'Estat.  
En aquest extracte, a més dels inserits que siguen necessaris, s'avisarà que els anuncis successius relacionats amb aquesta convocatòria es publicaran únicament en el Butlletí Oficial de la Província esmentat i al tauler d'anuncis.  
Les instàncies i la documentació escaients es presentaran en hores hàbils, de dilluns a divendres, en el Registre General de l'Ajuntament o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Els drets d'examen, que es fixen en la quantitat de 5.000 pessetes, seran satisfets pels aspirants i el resguard d'haver-ne fet l'ingrés a la Tresoreria de l'Ajuntament caldrà adjuntar-lo a la instància.  
V. Els efectes administratius de la convocatòria es produiran des de la data, en la qual es publique l'extracte referit en els apartats anteriors, del Butlletí Oficial de l'Estat.  
Quarta. Admissió de candidats  
Expirat el termini de presentació d'instàncies, l'alcalde dictarà una resolució, en el termini màxim d'un mes, en què declararà aprovada la llista d'aspirants admesos i exclosos. En l'esmentada resolució, que es publicarà en el Butlletí Oficial de la Província i en el tauler d'anuncis de la corporació, s'hi concedirà un termini de 10 dies per a esmenar les errades, si s'escau, en els termes establerts en l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En aquesta resolució, l'alcalde determinarà el lloc i la data de començament dels exercicis i la composició del tribunal qualificador.  
Cinquena. Tribunal qualificador  
I. El tribunal qualificador, d'acord amb el que s'estableix en el Reial Decret 896/1991, de 7 de juny, i el Reial Decret 2.223/1984, de 19 de desembre, estarà constituït pels membres següents:  
President: l'alcalde-president de la corporació o el regidor en qui hi delegue.  
Secretari: el de la corporació o el funcionari en qui hi delegue, que actuarà amb veu però sense vot.  
Vocals:   
- Un representant del professorat oficial, designat per la Direcció General de la Funció Pública de la Generalitat Valenciana.  
- Un representant del Govern Valencià designat pel director general d'Interior.  
- Un representant de la Direcció Territorial de Serveis Socials.  
- Un regidor de cada un dels grups polítics de l'oposició municipal.  
- Un representant del treballadors de la plantilla de personal laboral designat per la corporació a proposta del delegat.  
La designació dels membres del tribunal, que inclourà la dels suplents respectius, es farà pública en el Butlletí Oficial de la Província i en el tauler d'anuncis de la corporació.   
II. El tribunal no podrà constituir-se ni actuar sense l'assistència, almenys, de quatre dels membres titulars o suplents, indistintament, i estarà facultat per a resoldre qualsevol dubte o incidència que poguera sorgir durant la realització de les proves selectives, i per a prendre acords i dictar les normes que calguen per al bon ordre i resultat d'aquestes.  
III. Els membres del tribunal hauran d'abstenir-se d'intervenir-hi quan concórreguen les circumstàncies establertes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i ho notificaran a l'autoritat convocant. Així mateix, els aspirants podran recusar els membres del tribunal en els termes establerts en l'article 29 de la Llei 30/1992, de 26 de novembre.  
IV. El tribunal podrà disposar la incorporació als seus treballs d'assessors especialistes per a totes o algunes de les proves. Aquests assessors es limitaran a l'exercici de les seues especialitats tècniques, en base, exclusivament, a les quals col·laboraran amb els tribunals, i actuaran amb veu però sense vot.  
V. El tribunal tindrà la categoria segona, de les recollides en l'annex IV del Reial Decret 236/1988, de 4 de març, als efectes de percebre les assistències en les quanties vigents en els seu moment.  
Sisena. Desenvolupament de les proves  
Les proves constaran dels exercicis de caràcter obligatori i eliminatori següent:  
Primer exercici. Consistirà a contestar per escrit, durant un temps màxim d'una hora i mitja, un qüestionari de 60 preguntes amb respostes úniques i/o alternatives, preparat pel tribunal, que versarà sobre el temari genèric i la part general del temari específic del programa que s'inclou com a annex I en aquesta convocatòria.  
Segon exercici. Consistirà a desenvolupar per escrit, en un temps màxim de dues hores, dos temes extrets a l'atzar de la part especial del temari específic del programa que s'inclou com a annex I en aquesta convocatòria.  
Tercer exercici. Consistirà en al resolució d'un o de diversos supòsits teoricopràctics, que proposarà el tribunal durant un temps fixat al seu prudent arbitri, i que no podrà excedir de tres hores, en condicions d'igualtat per a tots els aspirants, que facen referència a les tasques i les comeses pròpies de la plaça.  
Aquests exercicis es qualificaran de 0 a 10 punts, els aspirants que no superen una puntuació mínima de 5 punts quedaran eliminats.  
Des de l'acabament d'un exercici i el començament del següent haurà de transcórrer un termini mínim de 24 hores i un màxim de 20 dies.  
Els aspirants seran convocats en crida única, els qui no compareguen seran exclosos, excepte casos de força major, degudament justificats i apreciats lliurement pel tribunal corresponent.  
L'ordre d'actuació dels aspirants, en el cas que en algun exercici no pogueren actuar conjuntament, es determinarà per ordre alfabètic i començarà per la lletra que resulte del sorteig realitzat a aquest efecte.  
En qualsevol moment el tribunal podrà requerir als aspirants que n'acrediten la personalitat.  
Vuitena. Qualificacions  
La qualificació de cada aspirant s'adoptarà sumant les puntuacions atorgades pels diferents membres del tribunal corresponent i dividint el total pel nombre que hi han assistit.  
Novena. Relació d'aprovats i proposta de nomenament  
I. Acabada la qualificació, cada tribunal publicarà en el tauler d'anuncis la relació d'aprovats corresponent, per l'ordre de puntuació, i aquesta no podrà excedir el nombre de places convocades a cada concurs oposició.  
Qualsevol proposta d'aprovats que contravinga el que s'hi ha establert anteriorment serà nul·la de ple dret.  
II. Cada tribunal elevarà la relació d'aprovats a la Delegació de Règim Interior i Personal amb la proposta de nomenament de funcionaris de carrera.  
Deu. Presentació de documents  
Dins del termini de 20 dies naturals, comptadors des de la publicació de les relacions d'aprovats, a què fa referència la base anterior, els aspirants que hi figuren presentaran els documents acreditatius de capacitat i els requisits exigits en la base segona, és a saber:  
1. Fotocòpia del document nacional d'identitat, acompanyat de l'original per a compulsar-lo.  
2. Còpia autenticada o fotocòpia (acompanyada de l'original per a acarar-lo) del títol exigit a la convocatòria, segons la plaça a què s'ha optat, o justificant d'haver pagat els drets per a l'expedició d'aquest. Si aquests documents estigueren expedits després de la data en què va expirar el termini de presentació d'instàncies, caldrà justificar el moment en què conclogueren els estudis.  
3. Certificat acreditatiu de no patir cap malaltia o defecte físic o psíquic que impedisca l'exercici de les funcions de la plaça a la qual ha optat, expedit per la Direcció Territorial a Alacant de la Conselleria de Sanitat i Consum.  
Els aspirants que tinguen la condició de minusvàlids hauran de presentar, a més, un certificat de la Delegació Territorial de Serveis Socials d'Alacant , de la Conselleria de Treball i Seguretat Social, que acredite aquesta condició i la capacitat per a exercir les tasques que corresponguen a la plaça a la qual ha optat.  
4. Certificat del Registre Central de Penats i Rebels.  
5. Declaració de no haver sigut separat, mitjançant expedient disciplinari, del servei de qualsevol de les administracions públiques ni trobar-se sotmés a cap de les causes d'incapacitat específica, d'acord amb la normativa vigent.  
11. Si dins del termini indicat, i excepte casos de força major, no presentaren la documentació o que de l'examen d'aquesta se'n deduira que manquen d'algun dels requisits indicats en al base segona, no podran ser nomenats i quedaran anul·lades les seues actuacions, sense perjudici de la responsabilitat en què hagen pogut incórrer per falsedat en la sol·licitud inicial.  
111. Els qui tingueren la condició de funcionaris públics o de contractats en règim laboral per organismes públics estaran exempts de justificar les condicions i els requisits exigits i acreditats quan van obtenir l'anterior nomenament, per al qual cosa hi hauran de presentar, únicament, el certificat del ministeri, corporació local o organisme públic del qual depenguen, acreditatiu de la seua condició, que reuneixen les condicions i els requisits assenyalats en al base segona, sense perjudici d'haver d'acreditar aquells altres que s'exigeixen i que no consten en el seu expedient personal.  
Onze. Nomenament i presa de possessió  
Després de complimentat pels aspirants proposats el que s'estableix en la base anterior i després de realitzats els tràmits administratius que pertoquen, el diputat-delegat de Règim Interior i Personal, per delegació de Presidència de la Diputació Provincial, efectuarà els nomenaments corresponents, les persones interessades hauran de prendre possessió dels seus càrrecs en el termini establert legalment, comptador des de l'endemà de la notificació del nomenament. Si no prenguera possessió en el termini reglamentari, sense cap causa justificada, perdran el seu dret per caducitat del nomenament.   
Dotze. Incompatibilitats  
Els aspirants proposats quedaran subjectes, si s'escau, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i a altra normativa aplicable.  
Tretze. Normativa supletòria  
En tot allò no previst en aquestes bases, s'atendrà a allò que es disposa en la Llei 30/1984, de 2 d'agost, de Mesures per a la Reforma de la Funció Pública, en la Llei 71/1985, de 2 d'abril, Reguladora de les Bases de Règim Local, Text Refós de les disposicions legals vigents en matèria de règim local, aprovat pel Reial Decret Legislatiu 781/1986, de 18 d'abril, en el Reial Decret 896/1991, de 7 de juny, en el Reial Decret 2.223/1984, de 19 de desembre, pel qual s'aprova el Reglament General d'Ingrés del Personal al Servei de l'administració de l'Estat, i en altres disposicions aplicables i concordants.   
Catorze. Impugnació  
La convocatòria i les bases d'aquesta, i els actes administratius que se'n deriven i les actuacions dels tribunals, podran ser impugnats per les persones interessades en els casos i en la forma establerta en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Programa  
ANNEX I  
Temari genèric  
Tema 1. La Constitució espanyola de 1978. Principis generals.  
Tema 2. Drets i deures fonamentals dels espanyols.  
Tema 3. La Corona. El poder legislatiu.  
Tema 4. L'Estatut d'Autonomia de la Comunitat Valenciana: La Generalitat Valenciana. Les Corts. El Consell. Les competències. L'administració de justícia. Economia i hisenda.  
Tema 5. L'administració pública en l'ordenament espanyol. Administració de l'estat. Administracions autònomes. Administració local. Administració institucional i corporativa.   
Tema 6. L'administrat. Col·laboració i participació dels ciutadans en les funcions administratives.  
Tema 7. L'acte administratiu. Principis generals del procediment administratiu. La responsabilitat de l'administració.  
Tema 8. Règim local espanyol. Principis constitucionals i regulació jurídica.  
Tema 9. Las província en el règim local. La Diputació Provincial: composició i competències. El ple provincial, la comissió de govern i les comissions informatives. El president. Els diputats provincials.  
Tema 10. La funció pública local i la seua organització.  
Tema 11. Drets i deures dels funcionaris públics locals. Dret de sindicació. Seguretat Social.   
Tema 12. Els pressupostos locals.  
Temari específic  
Part general  
Tema 1. Llei de Serveis Socials de la Comunitat Valenciana.  
Tema 2. Serveis socials especialitzats.  
Tema 3. Serveis socials generals.  
Tema 4. Règim d'autorització i registre d'entitats. Centres i serveis socials de la Comunitat Valenciana.  
Tema 5. Acreditació de centres i serveis socials de la Comunitat Valenciana.  
Tema 6. Mesures d'inserció social a la Comunitat Valenciana.  
Tema 7. La compensació de les desigualtats segons la Llei d'Ordenació General del Sistema Educatiu.  
Tema 8. Pla Gerontològic Nacional.  
Tema 9. Pensió de jubilació no contributiva.  
Tema 10. Pla de Salut Mental per a la Comunitat Valenciana.  
Tema 11. Pla Autonòmic de Lluita contra la Droga.  
Tema 12. Consell assessor de la Generalitat Valenciana en matèria de drogodependència.  
Tema 13. Pensió d'invalidesa no contributiva.  
Tema 14. Estatut bàsic de centres d'atenció a la infància i la joventut a la Comunitat Valenciana.  
Tema 15. Llei Valenciana de Salut Escolar.  
Tema 16. Protecció familiar per fill a càrrec.  
Part especial  
Tema 1. Prestacions dels serveis socials a les corporacions locals.  
Tema 2. Documentació bàsica per al treball social.  
Tema 3. L'avaluació en el treball social.  
Tema 4. Metodologia bàsica en el treball social.  
Tema 5. Administració i execució de programes de treball social.  
Tema 6. Treball social familiar.  
Tema 7. L'entrevista en el treball social.  
Tema 8. Funcions del treballador social en els serveis socials generals i especialitzats.  
Tema 9. Programació social: principis, fases i tècniques.  
Tema 10. Tècniques utilitzades en el treball social.  
Tema 11. La institució: concepte i característiques. Diferents concepcions sobre la institució.  
Tema 12. Maltractaments institucionals pel que fa a la infància.  
Tema 13. Centres d'atenció al menor: model d'actuació assistencial.  
Tema 14. Organització dels serveis socials per als menors a l'administració pública.  
Tema 15. Marginació infantil: programes bàsics i tipologies de serveis.  
Tema 16. Adopció i acolliment familiar.  
Tema 17. Enfocament preventiu dels problemes escolars i aprenentatge. Funcions del treballador social a l'educació.  
Tema 18. Inadaptació social: característiques, causes i tipus d'inadaptació.  
Tema 19. Treball social a l'atenció primària de salut mental.  
Tema 20. Evolució de l'atenció psiquiàtrica a Espanya.  
Tema 21. Reforma psiquiàtrica: aspectes generals i repercussions socials.  
Tema 22. L'alcoholisme. Aspectes psicològics i socials.  
Tema 23. Actuació dels serveis socials comunitaris davant de la sida.  
Tema 24. Problemes derivats de les professions d'ajudes.  
Tema 25. Política social de la Generalitat Valenciana per a persones amb minusvalidesa.  
Tema 26. Serveis social i tercera edat.  
Tema 27. Problemes psicològics de la institucionalització en persones adultes.  
Tema 28. Concepció social de la vellesa: aportacions teòriques i factors que influeixen en la seua significació.  
Tema 29. Els tallers ocupacionals a la tercera edat. Aspectes generals i objectius.  
Tema 30. Treball social amb la tercera edat.  
Tema 31. Protecció jurídica a la tercera edat: incapacitació, internament i figures tutelars de protecció.  
Tema 32. El treball interdisciplinari. Aspectes generals.  
Albatera, 26 de desembre de 1997.- L'alcalde: Francisco García Gelardo.